cyanic-selkie/wikianc huggingface dataset:
Stage Fighter
Stage Fighter เดี่ยว ฟัด เดียว
เป็นการแข่งขันจากสุดยอดนักสู้ของ Stage Fighter ไมค์หมู่ สู้ ฟัด โดยจะสู้กันแบบตัวต่อตัว เพลงต่อเพลง ไม่มีคำว่า "ทีม" อีกต่อไป ผู้ชนะจะได้รับรางวัล รถยนต์ TOYOTA COROLLA ALTIS SO EXCITED
EP.1 (2 ม.ค.60) : อ้าว - บอส (โหด มัน หวาน) VS คืนสุดท้าย - เอี๊ยบ (Angels Pop)
สรุป บอส (โหด มัน หวาน) 2-1 เอี๊ยบ (Angels Pop)
EP.3 (4 ม.ค.60) : คนลืมช้า - อาจิง (Wonder Kids) VS ศึกษานารี - บอส (โหด มัน หวาน)
สรุป อาจิง (Wonder Kids) 3-0 บอส (โหด มัน หวาน)
EP.4 (5 ม.ค.60) : สักวาปากหวาน - อาจิง (Wonder Kids) VS อย่าปล่อยให้เธอลอยนวล - บอส (โหด มัน หวาน)
สรุป อาจิง (Wonder Kids) 2-1 บอส (โหด มัน หวาน)
EP.5 (6 ม.ค.60) : ที่เห็นและเป็นอยู่ - เชอร์รี่ (โหด มัน หวาน) VS เพราะว่ารัก - บอย (ตระกูล บ.)
สรุป เชอร์รี่ (โหด มัน หวาน)  2-1''' บอย (ตระกูล บ.)
EP.6 (9 ม.ค.60) : อยากหยุดเวลา - มุก (เด็กบ้านสมเด็จ) VS โดเรมี - เบนซ์ (ขมคอ)
สรุป มุก (เด็กบ้านสมเด็จ) 0-3 เบนซ์ (ขมคอ)
EP.7 (10 ม.ค.60) : ภาวนา - เบนซ์ (ขมคอ) VS คนเจ้าน้ำตา - เชอร์รี่ (โหด มัน หวาน)
สรุป เบนซ์ (ขมคอ) 1-2 เชอร์รี่ (โหด มัน หวาน)
EP.8 (11 ม.ค.60) : เรื่องที่ขอ - เชอร์รี่ (โหด มัน หวาน) VS คุณครูครับ เบนซ์ (ขมคอ)
สรุป เชอร์รี่ (โหด มัน หวาน) 3-0 เบนซ์ (ขมคอ)
EP.9 (12 ม.ค.60) : คำยินดี - จี (Over View) VS นักโทษประหาร - เมย์ (ขมคอ)
สรุป จี (Over View) 1-2 เมย์ (ขมคอ)
EP.10 (13 ม.ค.60) : ร้ายก็รัก - บอม (Men In Black) VS Music Lover - ปราง (การันตี)
สรุป บอม (Men In Black) 1-2 ปราง (การันตี)
EP.11 (16 ม.ค.60) : หัวใจคนรอ - ปราง (การันตี) VS ไม่รักดี - เมย์ (ขมคอ)
สรุป ปราง (การันตี) 2-1 เมย์ (ขมคอ)
EP.12 (17 ม.ค.60) : ดั่งฝันฉันใด - ปราง (การันตี) VS จะรักหรือจะร้าย - เมย์ (ขมคอ)
สรุป ปราง (การันตี) 2-1 เมย์ (ขมคอ)
EP.13 (18 ม.ค.60) : ความเชื่อ - ซอลญ่า (Oh My God) VS ดีแต่ปาก - เอ๋ (โหด มัน หวาน)
สรุป ซอลญ่า (Oh My God) 3-0 เอ๋ (โหด มัน หวาน)
EP.14 (19 ม.ค.60) : เปราะบาง - ส้มโอ (Dr.Kids กับ Sister) VS ขาดๆเกินๆ - มัท (Blank)
สรุป ส้มโอ (Dr.Kids กับ Sister) 3-0 มัท (Blank)
EP.15 (20 ม.ค.60) : รักแท้หรือแค่เหงา - ซอลญ่า (Oh My God) VS พรหมลิขิต - ส้มโอ (Dr.Kids กับ Sister)
สรุป ซอลญ่า (Oh My God) 3-0 ส้มโอ (Dr.Kids กับ Sister)
EP.16 (23 ม.ค.60) : เธอเก่ง - ส้มโอ (Dr.Kids กับ Sister) VS ขี้หึง - ซอลญ่า (Oh My God)
สรุป ส้มโอ (Dr.Kids กับ Sister) 2-1 ซอลญ่า (Oh My God)
EP.17 (24 ม.ค.60) : เสียใจได้ยินไหม - แหนมเนือง (ต้มยำกุ้ง) VS คนสุดท้าย - ปาร์ค (สามเสี่ยวข้าวเหนียวนึ่ง)
สรุป แหนมเนือง (ต้มยำกุ้ง) 1-2 ปาร์ค (สามเสี่ยวข้าวเหนียวนึ่ง)
EP.18 (25 ม.ค.60) : บ่กล้าบอกครู (แต่หนูกล้าบอกอ้าย) - ชบาแก้ว (ต้มยำกุ้ง) VS ความทรงจำสีจาง - พิม (The Fantastic)
สรุป ชบาแก้ว (ต้มยำกุ้ง) 3-0 พิม (The Fantastic)
EP.19 (26 ม.ค.60) : รักได้ครั้งละคน เชื่อใจได้คนละครั้ง - ชบาแก้ว (ต้มยำกุ้ง) VS คนในฝัน - ปาร์ค (สามเสี่ยวข้าวเหนียวนึ่ง)
สรุป ชบาแก้ว (ต้มยำกุ้ง) 1-2 ปาร์ค (สามเสี่ยวข้าวเหนียวนึ่ง)
EP.20 (27 ม.ค.60) : คนที่ฆ่าฉัน - ปาร์ค (สามเสี่ยวข้าวเหนียวนึ่ง) VS รอสายคนโสด - ชบาแก้ว (ต้มยำกุ้ง)
สรุป ปาร์ค (สามเสี่ยวข้าวเหนียวนึ่ง) 1-2 ชบาแก้ว (ต้มยำกุ้ง)
EP.21 (30 ม.ค.60) : ยิ่งโตยิ่งสวย - แก๊ป (Blank) VS หูทวนลม - มุก (ขมคอ)
สรุป แก๊ป (Blank) 0-3 มุก (ขมคอ)
EP.22 (31 ม.ค.60) : จำใจ - ณัชช์ (สามเสี่ยวข้าวเหนียวนึ่ง) VS ยักษ์ใหญ่ไล่ยักษ์เล็ก - ไตเติ้ล (เพี้ยน)
สรุป ณัชช์ (สามเสี่ยวข้าวเหนียวนึ่ง) 3-0 ไตเติ้ล (เพี้ยน)
EP.23 (1 ก.พ.60) : อยากหยุดเวลา - มุก (ขมคอ) VS คนของเธอ - ณัชช์ (สามเสี่ยวข้าวเหนียวนึ่ง)
สรุป มุก (ขมคอ) 0-1 ณัชช์ (สามเสี่ยวข้าวเหนียวนึ่ง)
EP.24 (2 ก.พ.60) : ชีวิตยังคงสวยงาม - ณัชช์ (สามเสี่ยวข้าวเหนียวนึ่ง) VS จีนี่จ๋า - มุก (ขมคอ)
สรุป ณัชช์ (สามเสี่ยวข้าวเหนียวนึ่ง) 0-3 มุก (ขมคอ)
EP.25 (3 ก.พ.60) : เธอคือหัวใจของฉัน - อาจิง (แชมป์สาย 1) VS รักเท่าไหร่ก็ยังไม่พอ - เชอร์รี่ (แชมป์สาย 2)
สรุป อาจิง (แชมป์สาย 1) 2-1 เชอร์รี่ (แชมป์สาย 2)
EP.26 (6 ก.พ.60) : ใจฉันรักเธอคนเดียว - อาจิง (แชมป์สาย 1) VS โอ๊ะ...โอ๊ย - เชอร์รี่ (แชมป์สาย 2)
สรุป อาจิง (แชมป์สาย 1) 2-1 เชอร์รี่ (แชมป์สาย 2)
ผลการแข่งขัน อาจิง (แชมป์สาย 1) 2-0 เชอร์รี่ (แชมป์สาย 2)
EP.27 (7 ก.พ.60) : อยากเป็นคนรัก ไม่อยากเป็นชู้ - ปราง (แชมป์สาย 3) VS ปลิว - ส้มโอ (แชมป์สาย 4)
สรุป ปราง (แชมป์สาย 3) 2-1 ส้มโอ (แชมป์สาย 4)
EP.29 (9 ก.พ.60) : อากาศ - ส้มโอ (แชมป์สาย 4) VS ฉันจะกอด - ปราง (แชมป์สาย 3)
สรุป ส้มโอ (แชมป์สาย 4) 3-0 ปราง (แชมป์สาย 3)
ผลการแข่งขัน ปราง (แชมป์สาย 3) 2-1 ส้มโอ (แชมป์สาย 4)
EP.30 (13 ก.พ.60) : ขอใจเธอแลกเบอร์โทร - ชบาแก้ว (แชมป์สาย 5) VS หัวใจไม่อยู่กับตัว - มุก (แชมป์สาย 6)
สรุป ชบาแก้ว (แชมป์สาย 5) 0-3 มุก (แชมป์สาย 6)
EP.31 (14 ก.พ.60) : รักคือ - มุก (แชมป์สาย 6) VS แฟนเก็บ - ชบาแก้ว (แชมป์สาย 5)
สรุป มุก (แชมป์สาย 6) 3-0 ชบาแก้ว (แชมป์สาย 5)
ผลการแข่งขัน ชบาแก้ว (แชมป์สาย 5) 2-0 มุก (แชมป์สาย 6)
แคว้นมอสโก
แคว้นมอสโก (Моско́вская о́бласть), หรือ ปอดมอสคอฟเย (Подмоско́вье) เป็นหน่วยองค์ประกอบของสหพันธรัฐรัสเซีย (แคว้น) มีประชากรอยู่ 7,095,120 คน (สำมะโน ใน ค.ศ. 2010) แคว้นครอบคลุมพื้นที่ 44,300 ตารางกิโลเมตร (17,100 ตารางไมล์) เป็นภูมิภาคที่มีประชากรหนาแน่นที่สุดแห่งหนึ่งในประเทศ และเป็นหน่วยองค์ประกอบที่มีประชากรมากที่สุดเป็นอันดับสอง แคว้นไม่มีศูนย์ราชการ เจ้าหน้าที่ของรัฐตั้งอยู่ในกรุงมอสโกและเมืองครัสโนกรอสค์ (สภาดูมาแคว้นมอสโกและรัฐบาล) รวมถึงสถานที่อื่น ๆ ในแคว้นด้วย
ดัมโบ้
ดัมโบ (Dumbo) เป็นภาพยนตร์แอนิเมชันขนาดยาวเรื่องที่ 4 ของวอลต์ ดิสนีย์ ออกฉายวันที่ 23 ตุลาคม ค.ศ. 1941 กำกับโดย Ben Sharpsteen  เป็นภาพยนตร์แอนิเมชันต้นทุนต่ำที่สร้างขึ้นมาในขณะที่ดิสนีย์กำลังประสบปัญหาด้านการเงิน เนื่องจากความล่าช้าและงบประมาณบานปลายในการสร้างภาพยนตร์ แฟนตาเซีย และภาพยนตร์สองเรื่องก่อนหน้า คือ หุ่นไม้พินอคคิโอ และ แฟนตาเซีย ไม่ได้รับความนิยมเท่าที่ควร  ภาพยนตร์เรื่องนี้ประสบความสำเร็จอย่างล้นหลาม และทำให้วอลต์ ดิสนีย์ รอดพ้นจากภาวะการขาดทุนได้ และนอกจากนี้ ดับโบ้ยังชนะเลิศรางวัลออสการ์ 1 สาขา คือ สาขาดนตรีประกอบภาพยนตร์ยอดเยี่ยม อีกด้วย
คิท โค้พ
คิท โค้พ (Kit Cope) หรือชื่อเต็ม คริสโตเฟอร์ ลี โค้พ (Kristopher Lee Cope) เป็นนักมวยไทย, นักสู้ป้องกันตัวแบบผสม และเป็นเจ้าของรายการโทรทัศน์ส่วนบุคคลชาวอเมริกัน เขาเป็นอดีตแชมป์โลก IPMTO ไลท์เฮฟวีเวทมวยไทย (ชนะ 23 ครั้ง แพ้ 1 ครั้ง ชนะน็อค 9 ครั้ง) รวมทั้งในกีฬาการต่อสู้แบบผสมด้วยสถิติชนะ 4 ครั้ง แพ้ 6 ครั้ง ความสำเร็จในอาชีพของเขาประกอบด้วยชนะใน เทศกาลสงกรานต์ 2004 และ 4 มวยไทยเวิลด์ไตเติล
การแข่งขันในระดับอาชีพ
ในขณะที่เขาเข้าร่วมแข่งขันมวยไทย คิทได้ปรากฏตัวในซีรีส์เอ็มทีวีทรูไลฟ์ ได้มีการบันทึกเหตุการณ์การฝึกซ้อมและการเดินทางสู่ประเทศไทยเพื่อต่อสู้ในการแข่งขันแบบมือเปล่า คิทได้เดินทางไปยังแม่สอด ที่ประเทศไทย เมื่อวันที่ 13 เมษายน ค.ศ. 2004 เพื่อต่อสู้กับฝ่ายตรงข้ามที่เป็นนักสู้ชาวพม่า ซึ่งมีชื่อว่า โมโจ ในการแข่งขันด้วยมือเปล่าที่จัดขึ้นในช่วงเทศกาล ซึ่งคิทได้ชนะการต่อสู้ในยกแรก
ภายหลังจากการต่อสู้ในรายการแข่งขันแบบ 1-1 คิทเริ่มเข้าสู่โลกของศิลปะการต่อสู้แบบผสม ดูเหมือนว่าเขาต้องการสร้างผลงานใน MMA เป็นอย่างที่ทำแบบมวยไทย ในปัจจุบัน คิทได้ฝึกฝนร่วมกับแวนด์ไฟท์ทีม โดยเฉพาะอย่างยิ่งกับ MMA และไพรด์เลเจนท์ นักสู้คนปัจจุบันของ UFC คือแวนเดอร์เลย์ ซิลวา โดยคิทได้รับการเปิดตัวในการแข่ง UFC เมื่อวันที่ 5 พฤศจิกายน ค.ศ. 2005 ในรายการ TUF 2 ไฟแนล เขาได้พ่ายแพ้ต่อเคนนี่ ฟลอเรน ในยกที่สองจากท่ารัดคอทางด้านหลัง เนื่องด้วยคิทได้รับบาดเจ็บที่ไหล่ที่ต้องผ่าตัดเนื่องจากอุบัติเหตุมอเตอร์ครอสก่อนช่วงการแข่ง ซึ่งถูกทำให้ได้รับความรุนแรงจากท่อนแขนในปลายยกที่หนึ่ง
รายงานจากคณะกรรมการกีฬารัฐเนวาด้า (NSAC) แจ้งว่าคิท โค้พ กับการแข่งขันเวิลด์เอ็กซ์ตรีมเคจไฟท์ติ้ง กับเหตุการณ์ที่พบกับ "เรเซอร์" ร็อบ แมกคัลลาจ ได้ตรวจสอบพบผลบวกจากสารต้องห้ามที่มีชื่อว่าโบลดีโนน ซึ่งเป็นอนาบอลิคสเตียรอยด์
การแสดงความเห็นจากเคธ ไคเซอร์ ผู้อำนวยการบริหารของคณะกรรมการกีฬารัฐเนวาด้า ได้กล่าวว่า "แม้ว่าเราจะมีการแข่งจาก MMA ครั้งเดียวในปีนี้ (เสาร์สุดท้ายของ WEC) แต่เราก็ได้ตรวจสอบพบผลบวกจากการทดสอบหาสารเสพติดสำหรับ ค.ศ. 2007 โดยคิทได้รับการตรวจสอบพบผลบวกของโบลดีโนน" ซึ่งเป็นอนาบอลิคสเตียรอยด์ที่เหล่าสัตวแพทย์ใช้กันเท่านั้น ซึ่งโบลดีโนนใช้เฉพาะการช่วยฟื้นฟูอาการของม้าที่ได้รับบาดเจ็บ โดยมีหลายยี่ห้อที่สัตวแพทย์นำมาใช้ ประกอบด้วย อีควิแกน, อีควิพอยส์, อุลตราแกน และกานาโบล ซึ่งเป็นรายการสารต้องห้ามของคณะกรรมการกีฬาหลักรวมถึงกีฬาลีก
คิทจะได้เข้าร่วมแข่งขันในฤดูกาลถัดไปของเดอะ คอนเทนเดอร์เอเชีย การจัดรายการฤดูกาลที่สองจะเริ่มในช่วงปลายเดือนมิถุนายน ที่กัวลาลัมเปอร์ และทางผู้ผลิตรายการจะเพิ่มเงินรางวัลภายหลังจากที่ได้เสนอในฤดูกาลที่หนึ่ง ทำให้กลายเป็นเงินรางวัลจำนวนสูงที่สุดสำหรับวงการกีฬามวยไทย นอกจากนี้ยังมีนักมวยที่ได้รับการกล่าวขวัญถึงอย่างดูเอน ลุดวิค กับมาลัยเพชร
ชีวิตส่วนตัว
คิทถือกำเนิดที่ฐานทัพอากาศวิลเลี่ยมส์ รัฐแอริโซนา เขาเคยทำการหมั้นจีนา คาราโน มาแล้วครั้งหนึ่ง
ปัจจุบัน คิททำงานเป็นที่ปรึกษาให้แก่เรโวลูชั่น ไฟท์ ลีก ซึ่งเป็นองค์กร MMA ชุดใหม่ ซึ่งดำเนินการโดยเพื่อนของเขาที่มีชื่อว่าไบรอัน แวน ฮูเทน ซึ่งมีที่ตั้งห่างออกจากหลุยส์วิลล์ รัฐเคนทักกี
เดอะ เบสท์ เดย์ (อัลบั้มรวมเพลง)
เดอะ เบสท์ เดย์ (The Best Day) เป็นอัลบั้มรวมเพลงแรกของ วงดนตรีร็อกสัญชาติเกาหลีใต้ ถูกเผยแพร่โดย วาร์เนอร์มิวสิกเจแปน เมื่อวันที่ 6 มิถุนายน ค.ศ. 2018 ประกอบไปด้วยเพลงไตเติ้ลทุกเพลงตั้งแต่อีพีแรก เดอะ เดย์ จนถึงอัลบั้มเต็มที่สองคือ มูนไรส์, เพลง "Congratulations" และ "You Were Beautiful" ในรูปแบบภาษาอังกฤษ (English Ver.) รวมถึงเพลง "I Wait" ในภาษาญี่ปุ่น (Japanese Ver.)
คิท โค้พ
สถิติการต่อสู้แบบผสม
!style="border-style: none none solid solid; background: #e3e3e3"| ผล !style="border-style: none none solid solid; background: #e3e3e3"| แต้ม !style="border-style: none none solid solid; background: #e3e3e3"| คู่ชก !style="border-style: none none solid solid; background: #e3e3e3"| วิธีชนะ !style="border-style: none none solid solid; background: #e3e3e3"| รายการ !style="border-style: none none solid solid; background: #e3e3e3"| วันที่ !style="border-style: none none solid solid; background: #e3e3e3"| ยก !style="border-style: none none solid solid; background: #e3e3e3"| เวลา !style="border-style: none none solid solid; background: #e3e3e3"| หมายเหตุ
เดอะ เบสท์ เดย์ (อัลบั้มรวมเพลง)
ที่มาและการเผยแพร่
ในเดือนเมษายน 2018 มีการประกาศว่าอัลบั้มรวมเพลงอัลบั้มแรกของเดย์ซิกซ์จะออกเผยแพร่และวางจำหน่ายวันที่ 6 มิถุนายน
การโปรโมต
พวกเขาโปรโมตอัลบั้มนี้ด้วยการจัดคอนเสิร์ตแรกในประเทศญี่ปุ่น โดยใช้ชื่อคอนเสิร์ตว่า DAY6 1st LIVE in JAPAN “THE BEST DAY" ในวันที่ 13–14 มิถุนายน ที่โตเกียว และ โอซากะ และบัตรคอนเสิร์ตทั้งสองที่ถูกขายหมด
แบบฉบับ
อัลบั้มนี้มีสองฉบับ ได้แก่ ฉบับปกติ (Regular Edition) และ ฉบับลิมิเต็ด (Limited Edition)
กีฬาว่ายน้ำในโอลิมปิกฤดูร้อน 1896 – ฟรีสไตล์ 100 เมตร ชาย
ฟรีสไตล์ 100 เมตร ชายเป็นหนึ่งในสี่ของกีฬาว่ายน้ำในโอลิมปิกฤดูร้อน 1896 มีผู้เข้าร่วมแข่งในรายการนี้มีทั้งหมด 10 คน โดยอัลเฟรด ฮาโยชเป็นผู้ที่สามารถคว้าเหรียญทองได้ และอ็อตโต เฮิรชแมนน์ได้เหรียญเงินไปครอง ส่วนเหรียญทองแดงไม่มีผู้ที่ได้รับเหรียญ
ดาเนียล อาร์นามนาร์ต
ดาเนียล อาร์นามนาร์ต (เกิดเมื่อวันที่ 14 กันยายน ค.ศ. 1989) เป็นนักกีฬาว่ายน้ำมีความเชี่ยวชาญท่ากรรเชียง ดาเนียล อาร์นามนาร์ต เกิดที่เมืองวาห์รูนกา รัฐนิวเซาส์เวลส์ จบการศึกษาโรงเรียนอัสคิธ เคยเข้าร่วมการแข่งขันโอลิมปิกฤดูร้อน 2012 เมืองลอนดอน ประเทศอังกฤษ แข่งขันประเภท 100 เมตร ท่ากรรเชียง (แต่ก็ไม่ได้เข้ารอบ )
โอเคโก
โอเคโก (OK Go) เป็นวงร็อกมีต้นกำเนิดจากชิคาโก รัฐอิลลินอย จากนั้นย้ายไปที่เมืองลอสแอนเจลิส วงประกอบด้วยสมาชิกคือ เดเมียน คูแลช (ร้องนำและกีตาร์), ทิม นอร์ดวินด์ (กีตาร์เบสและร้อง), แดน โคน็อปกา (กลองและเพอร์คัชชัน) และแอนดี รอส (กีตาร์, คีย์บอร์ดและร้อง) ซึ่งเข้ามาร่วมวงในปี 2005 แทนที่แอนดี ดันแคน
สมาชิกดั้งเดิมของโอเคโก ในปี 1998 ได้ออกผลงานสตูดิโออัลบั้ม 2 ชุด ก่อนที่ดันแคนจะออกไป ผลงานมิวสิกวิดีโอเพลง "Here It Goes Again" ของวงได้รับรางวัลแกรมมี่สาขา มิวสิกวิดีโอสั้นยอดเยี่ยม ในปี 2007
ทั้งนี้ โอเคโกเป็นวงที่เป็นที่รู้จักจากที่มิวสิกวิดโอแบบวันช็อตของพวกเขาที่ทำขึ้นอย่างแหวกแนว
มาร์ก แอนเดอร์สัน
มาร์ก แอนเดอร์สัน (เกิดเมื่อวันที่ 15 พฤษภาคม ค.ศ. 1952) เป็นนักกีฬาว่ายน้ำชาวออสเตรเลีย  เคยเข้าร่วมการแข่งขันกีฬาว่ายน้ำ 200 เมตร ในการแข่งขันโอลิมปิกฤดูร้อน 1968
น้ำมันเมล็ดฝ้าย
น้ำมันเมล็ดฝ้าย (Cottonseed oil) เป็นน้ำมันประกอบอาหารที่สกัดมาจากเมล็ดของฝ้ายพันธุ์ต่าง ๆ โดยหลักพันธุ์ Gossypium hirsutum และ Gossypium herbaceum ซึ่งปลูกเพื่อทำฝ้าย อาหารสัตว์ และน้ำมัน เมล็ดฝ้ายมีโครงสร้างคล้ายกับเมล็ดทำน้ำมันอื่น ๆ เช่น เมล็ดทานตะวัน คือมีเนื้อในเมล็ดที่มีน้ำมันซึ่งล้อมรอบด้วยเปลือกแข็งนอก เมื่อแปรรูป น้ำมันจะสกัดจากเนื้อในเมล็ด น้ำมันเมล็ดฝ้ายใช้ทำน้ำสลัด มายองเนส และผลิตภัณฑ์ที่คล้ายคลึงกันอื่น ๆ เพราะรสชาติค่อนข้างเสถียร
คนหิว เกมกระหาย
คนหิว เกมกระหาย เป็นภาพยนตร์ไทย พ.ศ. 2566 นำแสดงโดย ชุติมณฑน์ จึงเจริญสุขยิ่ง แสดงเป็น ออย ผู้สืบทอดร้านราดหน้า–ผัดซีอิ๊วข้างถนนที่ตัดสินใจไม่สานต่อกิจการเพื่อไปเข้าร่วมร้านอาหารของเชฟพอล แสดงโดย นพชัย ชัยนาม และได้เผชิญกับอีกด้านหนึ่งของวงการอาหารชั้นสูง ร่วมนำแสดงโดย กรรณ สวัสดิวัตน์ ณ อยุธยา กำหนดฉายทางเน็ตฟลิกซ์ในวันที่ 8 เมษายน พ.ศ. 2566 ภาพยนตร์เรื่องนี้นับเป็นภาพยนตร์ไทยเรื่องแรกที่ติดอันดับ Gbobal Top 10 Films ที่ไม่ใช่เสียงภาษาอังกฤษจากการจัดอันดับของ top10.netflix.com และในการจัดอันดับภาพยนตร์ที่ไม่ใช่เสียงภาษาอังกฤษที่ได้รับความนิยมมากที่สุดโดยคิดเฉพาะ 28 วันแรกที่ฉายทาง Netflix ณ เดือนพฤษภาคม พ.ศ. 2566 จัดอยู่ในอันดับที่ 8 สูงสุดตลอดกาลโดยมีจำนวนชั่วโมงรวมที่คนรับชมมากถึง 80,910,000 ชั่วโมง
การพัฒนา
คงเดช จาตุรันต์รัศมี เป็นผู้อำนวยการสร้างและร่วมเขียนบทภาพยนตร์กับ สิทธิศิริ มงคลศิริ ผู้รับหน้าที่กำกับ ทั้งสองสนใจการสร้างภาพยนตร์ที่เกี่ยวกับอาหารก่อนการวางแผนงานสร้าง คงเดชกล่าวกับไทยรัฐพลัส ว่าภาพยนตร์อาหารไทยมีน้อยและมีความเป็นอนุรักษ์นิยมสูง จึงเกิดการปรึกษากันกับสิทธิศิริและยื่นแผนงานสร้างให้แก่เน็ตฟลิกซ์ ในขั้นตอนก่อนการผลิต (pre-production) ทีมสร้างได้ที่ปรึกษาด้านอาหาร ชาลี กาเดอร์ จากการไปทานที่ร้านอาหารของเขา
น้ำมันเมล็ดฝ้าย
องค์ประกอบ
สารก๊อสสิพอล (Gossypol) เป็นสารประกอบโพลีฟีนอล (polyphenolic compound) มีสีเหลืองเป็นพิษ ที่ได้จากฝ้ายและพืชอื่น ๆ ในวงศ์ชบา (Malvaceae) เช่น กระเจี๊ยบ สารประกอบมีสีนี้เกิดตามธรรมชาติในต่อมเล็ก ๆ ในเมล็ด ใบ ก้าน เปลือกรากแก้ว และรากของต้นฝ้าย หน้าที่ทางวิวัฒนาการของสารนี้ก็คือใช้ต้านแมลง เรื่องสำคัญเมื่อทำให้บริสุทธิ์ ฟอกสี และกำจัดกลิ่นก็คือ ต้องกำจัดสารพิษก๊อสสิพอล มักใช้กำจัดสีของน้ำมัน
คนหิว เกมกระหาย
การคัดนักแสดง
คงเดชและสิทธิศิริกล่าวถึงการคัดนักแสดงของตัวละครหลักอย่างออยและเชฟพอลว่า พวกเขาเห็นความพร้อมทุ่มเทในการรับบทเป็นตัวละครดังกล่าวได้ ดังนั้นทั้งชุติมณฑน์และนพชัยที่ต่างมีทักษะการแสดงในผลงานก่อนหน้าที่ยอดเยี่ยมจึงได้รับการคัดเป็นนักแสดงนำของเรื่อง
น้ำมันเมล็ดฝ้าย
คุณสมบัติทางกายภาพ
เมื่อแปรรูปแล้ว น้ำมันเมล็ดฝ้ายจะมีรสจืดและมีสีทองอ่อน ๆ โดยขึ้นอยู่กับการทำให้บริสุทธิ์ ความหนาแน่นจะอยู่ในระหว่าง น้ำมันมีจุดก่อควันค่อนข้างสูงทำให้สามารถใช้ผัด/ทอดอาหารได้ เหมือนกันน้ำมันมีกรดไขมันโซ่ยาวอื่น ๆ น้ำมันเมล็ดฝ้ายมีจุดก่อควันที่ประมาณ มีโทโคฟีรอลมาก จึงทำให้เสถียรและมีอายุการเก็บรักษานาน ผู้ผลิตจึงมักใช้ในผลิตภัณฑ์สำเร็จรูปต่าง ๆ
คนหิว เกมกระหาย
การตอบรับ
ภาพยนตร์ได้รับอัตราเห็นชอบร้อยละ 85 จากเว็บไซต์รวบรวมปริทัศน์รอตเทนโทเมโทส์ โดยยึดจากบทปริทัศน์ 13 บท
น้ำมันเมล็ดฝ้าย
ประวัติทางเศรษฐกิจ
เพราะเมล็ดฝ้ายเป็นผลิตผลพลอยได้จากกระบวนการแปรรูปให้ได้ฝ้าย เมล็ดจึงเกือบไม่มีค่าอะไรก่อนคริสต์ทศวรรษที่ 19 เมื่อผลิตฝ้ายมากขึ้น ๆ ในช่วงคริสต์ศตวรรษที่ 17, 18 และ 19 เมล็ดฝ้ายที่เก็บก็มีมากขึ้น ๆ แม้จะมีบางส่วนที่ใช้ปลูกพืช ทำปุ๋ย และทำอาหารสัตว์ แต่ที่เหลือโดยมากก็ทิ้งไว้จนเน่าหรือลอบทิ้งลงแม่น้ำอย่างผิดกฎหมาย
ในช่วงคริสต์ทศวรรษ 1820 และ 1830 ยุโรปเกิดขาดแคลนไขมันและน้ำมันเนื่องจากการขยายตัวประชากรอย่างรวดเร็วเนื่องกับการปฏิวัติอุตสาหกรรม และผลตามมาของการปิดล้อมทางน้ำของกองทัพเรืองอังกฤษในช่วงสงครามนโปเลียน ความต้องการไขมันและน้ำมันที่เพิ่มขึ้นบวกกับปริมาณสินค้า (อุปทาน) ที่ลดลงทำให้ราคาเพิ่มขึ้นอย่างรวดเร็ว ผลก็คือ คนยุโรปจำนวนมากไม่มีเงินพอซื้อไขมันและน้ำมันเพื่อประกอบอาหารหรือใช้เป็นเชื้อเพลิงเพื่อแสงสว่างได้ นักลงทุนในสหรัฐจึงเริ่มแสวงหาประโยชน์จากความต้องการน้ำมัน (อุปสงค์) ที่สูงขึ้นและจากการมีเมล็ดฝ้ายเป็นจำนวนมากด้วยการบีบอัดเมล็ดฝ้ายสกัดน้ำมัน แต่การแยกเปลือกออกจากเนื้อในเมล็ดเป็นเรื่องยาก ดังนั้น ธุรกิจโดยมากจึงล้มเหลวภายในไม่กี่ปี ต่อมาปี ค.ศ. 1857 จึงได้ประดิษฐ์เครื่อง huller ซึ่งแยกเปลือกจากเนื้อเมล็ดฝ้ายได้อย่างมีประสิทธิภาพ น้ำมันเมล็ดฝ้ายจึงได้เริ่มใช้เป็นเชื้อเพลิงตะเกียงเพื่อเสริมน้ำมันวาฬและน้ำมันหมูที่แพงขึ้นเรื่อย ๆ แต่เมื่อถึงปี ค.ศ. 1859 นี่ก็ยุติลงเพราะอุตสาหกรรมปิโตเลียมได้เกิดขึ้น
คนหิว เกมกระหาย
การตอบรับ
เขียนให้แก่ซินีมาเอสเคปปิสต์ JM Sarmiento ชื่นชมการแสดงของชุติมณฑน์และชี้ให้เห็นถึงความสัมพันธ์ของแก่นเรื่องระหว่างชนชั้นปรสิต และ มันยอร์ชมาก (Triangle of Sadness) เอมมา ไวน์ จากเรดีสเตดีคัต ชื่นชอบการพัฒนาตัวละครของออย ชื่นชมการแสดงของนพชัย และการกำกับฉากตึงเครียดระหว่างตัวละครหลัก ออยและเชฟพอล ของสิทธิสิริ
น้ำมันเมล็ดฝ้าย
ประวัติทางเศรษฐกิจ
น้ำมันเมล็ดฝ้ายได้ใช้ปลอมปนไขมันสัตว์และไขมันหมูอย่างผิดกฎหมาย คือ ผู้ฆ่าและขายเนื้อสัตว์ได้ลอบผสมน้ำมันเมล็ดฝ้ายกับไขมันสัตว์ แต่ก็ถูกเปิดโปงในปี ค.ศ. 1884 คือบริษัทอเมริกันบริษัทหนึ่งพยายามผูกขาดตลาดน้ำมันหมูแล้วพบว่า ตนได้ซื้อน้ำมันหมูมากกว่าที่หมูทั้งหมดที่มีจะผลิตได้ รัฐสภาสหรัฐจึงได้เข้าตรวจสอบ แล้วผ่านกฎหมายบังคับให้ผลิตภัณฑ์เสริมด้วยน้ำมันเมล็ดฝ้ายขึ้นป้ายว่า "ไขมันหมูประกอบ (lard compound)" โดยนัยเดียวกัน น้ำมันมะกอกบ่อยครั้งก็ปลอมปนผสมน้ำมันเมล็ดฝ้ายเช่นกัน เมื่อถูกเปิดโปงแล้ว ประเทศต่าง ๆ จึงได้เพิ่มภาษีศุลกากรแก่น้ำมันมะกอกอเมริกัน โดยอิตาลีได้ห้ามไม่ให้นำเข้าผลิตภัณฑ์โดยสิ้นเชิงในปี ค.ศ. 1883 กฎบังคับทั้งสองนี้ได้ลดยอดขายและการส่งออกน้ำมันเมล็ดฝ้ายจากอเมริกา ทำให้มีน้ำมันมากเกินแล้วลดราคาของน้ำมันอีก จึงทำให้บริษัทที่เพิ่งตั้งใหม่คือพรอคเตอร์ แอนด์ แกมเบิล สามารถถือเอาประโยชน์จากเหตุนี้
คนหิว เกมกระหาย
การตอบรับ
กิติกร เพ็ญโรจน์ ประธานเจ้าหน้าที่บริหาร บริษัท เฮลิโคเนีย เอช กรุ๊ป จำกัด ผู้ผลิตรายการเกมโชว์ทำอาหารหลายรายการ เช่น เชฟกระทะเหล็ก ประเทศไทย, มาสเตอร์เชฟไทยแลนด์ และ ท็อปเชฟไทยแลนด์ วิจารณ์ภาพยนตร์ว่าไม่ให้เกียรติความทุ่มเทของอาชีพพ่อครัว
น้ำมันเมล็ดฝ้าย
ประวัติทางเศรษฐกิจ
เหตุการณ์ทางเศรษฐกิจในปี ค.ศ. 1837 (Panic of 1837) ทำให้พี่น้องเขยรวมธุรกิจผลิตเทียนไขและสบู่เข้าด้วยกันเพื่อลดค่าใช้จ่ายในการผลิตและรับมือกับเศรษฐกิจช่วงขาลง เมื่อสืบหาสิ่งที่จะมาแทนที่ไขมันสัตว์ราคาสูง พี่น้องคู่นี้ก็ได้ตกลงใช้น้ำมันเมล็ดฝ้าย บริษัทจึงได้รวบยอดซื้อน้ำมันเมล็ดฝ้ายผูกขาดตลาดเพื่อหลีกเลี่ยงการผูกขาดน้ำมันสัตว์ของผู้ฆ่าและขายเนื้อสัตว์ แต่เมื่อเกิดไฟฟ้าขึ้น ความต้องการเทียนไขก็ได้ลดลง บริษัทจึงได้ค้นหาการใช้น้ำมันเป็นอาหาร ด้วยเทคโนโลยีที่จดสิทธิบัตร พี่น้องทั้งสองจึงสามารถเติมไฮโดรเจนใส่น้ำมัน แล้วพัฒนาผลิตไขมันที่คล้ายกับมันหมู ในปี ค.ศ. 1911 บริษัทจึงได้โหมวางตลาดขายเนยขาวจากพืชคือ Crisco ซึ่งสามารถใช้แทนมันหมู
บริษัทได้โฆษณาในหนังสือพิมพ์ว่า ผลิตภัณฑ์ "ย่อยได้ดีกว่า เป็นทางเลือกการปรุงอาหารที่ดีต่อสุขภาพยิ่งกว่าไขมันสัตว์ และถูกกว่าเนย" บริษัทยังแจกคู่มือประกอบอาหารซึ่งอาหารแต่ละอย่างล้วนให้ใช้ Crisco ในคริสต์ทศวรรษ 1920 บริษัทได้พัฒนาคู่มือประกอบอาหารสำหรับคนชาติพันธุ์ต่าง ๆ ในภาษาของตน ๆ นอกจากนั้น บริษัทยังมีรายการวิทยุเรื่องประกอบอาหาร เช่นกัน ในปี ค.ศ. 1899 นักเคมีอาหารคนหนึ่งได้พัฒนาน้ำมันเมล็ดฝ้ายไร้กลิ่นซึ่งวางขายในยี่ห้อ Wesson ซึ่งก็โหมวางตลาดแล้วกลายเป็นที่นิยมเช่นกัน
30 ปีต่อมาในสหรัฐอเมริกา น้ำมันเมล็ดฝ้ายจึงได้กลายเป็นน้ำมันสำคัญ น้ำมันยี่ห้อทั้งสองนี้ได้ทดแทนการใช้น้ำมันหมูและน้ำมันราคาสูงกว่าอื่น ๆ ในการอบ ผัด/ทอด แต่ในสงครามโลกครั้งที่สอง การขาดน้ำมันทำให้ต้องใช้ของทดแทนอีกอย่างคือน้ำมันถั่วเหลือง ในปี ค.ศ. 1944 การผลิตน้ำมันถั่วเหลืองจึงเกินน้ำมันเมล็ดฝ้ายจนราคาของน้ำมันถั่วเหลืองได้ลดลงต่ำกว่าน้ำมันเมล็ดฝ้าย ในปี ค.ศ. 1950 น้ำมันถั่วเหลืองก็ได้แทนการใช้น้ำมันเมล็ดฝ้ายในเนยขาว เช่น Crisco เพราะราคาถูกกว่า น้ำมันเมล็ดฝ้ายยังมีราคาสูงขึ้นเพราะการปลูกข้าวโพดและถั่วเหลืองแทน ซึ่งเป็นแนวโน้มที่มีเหตุโดยหลักจากความต้องการน้ำเชื่อมข้าวโพดและเอทานอลที่สูงขึ้น น้ำมันเมล็ดฝ้ายจึงผลิตลดลงเรื่อย ๆ ในกลางและปลายคริสต์ศตวรรษที่ 20
ในกลางจนถึงปลายคริสต์ทศวรรษ 2000 ผู้บริโภคเริ่มหลีกเลี่ยงไขมันทรานส์มากขึ้น บวกกับกฎบังคับให้ขึ้นป้ายไขมันทรานส์ในบางประเทศ จึงทำให้บริโภคน้ำมันเมล็ดฝ้ายมากขึ้น โดยมีผู้ชำนาญการทางสุขภาพ และองค์กรสุขภาพของรัฐ ที่แนะนำว่าเป็นน้ำมันซึ่งถูกสุขภาพ และ Crisco และบริษัทอื่น ๆ ก็ได้เปลี่ยนน้ำมันเมล็ดฝ้ายให้มีไขมันทรานส์น้อยมากหรือไม่มีเลย อย่างไรก็ดี ผู้ชำนาญการทางสุขภาพบางท่านอ้างว่า น้ำมันมีอัตราส่วนไขมันไม่อิ่มตัวมีพันธะคู่หลายคู่ต่อไขมันไม่อิ่มตัวมีพันธะคู่เดี่ยวสูง และเพราะต้องแปรรูป จึงไม่ถูกสุขภาพ
กฎบังคับ
"น้ำมันเมล็ดฝ้าย" ในแคนาดาต้องสกัดมาจากเมล็ดของพืชสกุลฝ้าย (Gossypium) เมื่อผลิตมาจากน้ำมันเมล็ดฝ้าย 100% ผลิตภัณฑ์ต้องขึ้นป้ายบรรจุภัณฑ์เช่นนั้น
น้ำมันเมล็ดฝ้ายที่วางขายว่าทานได้ควรจะแปรรูปและทำให้บริสุทธิ์จากองค์ประกอบที่อาจเป็นอันตราย โดยเฉพาะคือสารก๊อสสิพอล (Gossypol) ซึ่งเป็นสีธรรมชาติในเมล็ดฝ้ายและมีฤทธิ์เป็นเครื่องป้องกันแมลงและสัตว์อื่น ๆ ตามธรรมชาติ แต่ก็เป็นพิษต่อมนุษย์และอาจทำให้ชายเป็นหมันได้
การสกัด
เหมือนกับน้ำมันพืชอื่น ๆ น้ำมันเมล็ดฝ้ายสกัดมาจากเมล็ด ไม่ว่าจะโดยกระบวนการทางกล เช่น การบดอัดแล้วบีบ หรือกระบวนการทางเคมี เช่น ใช้ตัวทำละลาย แต่ก็ใช้ตัวทำละลายเพื่อสกัดอย่างสามัญที่สุด
การกำจัดกัม (degumming)
การกำจัดกัม (degumming) เป็นขั้นตอนแรกในการทำน้ำมันให้บริสุทธิ์จากฟอสโฟลิพิด กัม ไข และสิ่งเจือปนอื่น ๆ ที่มีในน้ำมันดิบ คือจะใช้น้ำหรือกรดเจือจางอื่น ๆ เช่น กรดฟอสฟอริก เพราะฟอสโฟลิพิดจะดูดกับน้ำเหตุเป็นสารแอมฟิฟิลิก (amphipathic) (คือชอบน้ำข้างหนึ่ง ชอบไขมันอีกข้างหนึ่ง) ซึ่งเปลี่ยนลิพิดให้เป็นกัมอิ่มน้ำ (hydrated gum) กัมเช่นนี้ละลายในน้ำมันไม่ได้ จึงสามารถแยกออกด้วยเครื่องหมุนเหวี่ยง กัมที่แยกออกก็จะทำให้แห้งแล้วทำเป็นตัวทำอิมัลชัน (emulsifying agent) เช่น เลซิทิน
การทำให้เป็นกลาง (neutralization)
ขั้นที่สองในการทำน้ำมันให้บริสุทธิ์ก็คือการแยกกรดไขมันอิสระ (FFA) ออกจากน้ำมันผ่านการทำให้เป็นกลางด้วยด่าง (alkaline neutralization) ขึ้นอยู่กับน้ำมันที่ต้องการ อาจมีขั้นตอน 2–3 ขั้นในกระบวนการนี้ การผ่านทั้ง 3 ขั้นจะทำให้ได้น้ำมันคุณภาพดีที่สุด และน้ำมันเมล็ดฝ้ายจะผ่านทั้ง 3 ขั้นตอน
ขั้นแรกของการทำให้เป็นกลางก็คือเติมโซดาไฟ (sodium hydroxide, NaOH) ใส่น้ำมันหลังจากปัมพ์มันผ่านเครื่องกรองแล้วให้ความร้อนจนถึง 133 องศาเซลเซียส (°C) ปฏิกิริยาเปลี่ยนเป็นสบู่ (saponification) จะทำน้ำมันให้เป็นกลางเมื่อผสมกับโซดาไฟแล้ว ในกระบวนการนี้ ประจุบวกของกรดไขมันอิสระ (FFA) จะทำปฏิกิริยากับหมู่ของโซดาไฟแล้วกลายเป็นสบู่และกลีเซอรอล (glycerol) ส่วนนี้ซึ่งเรียกในภาษาอังกฤษว่า soapstock จะแยกออกจากน้ำมัน
ขั้นที่สองเป็นการซ้ำขั้นแรกโดยใส่โซดาไฟลงในน้ำมันเพิ่มขึ้น ส่วนขั้นสุดท้ายเป็นการล้างด้วยน้ำครั้งที่สองเพื่อให้สบู่เหลือน้อยที่สุด
การฟอกสี
ขั้นที่สามในกระบวนการทำให้บริสุทธิ์เป็นการกำจัดสบู่ กัม และสีที่เหลือด้วยการฟอกสี (bleaching) สารฟอกขาว (bleaching agent) ที่ใช้อย่างสามัญที่สุดก็คือดินฟอกสี (bleaching earth) ซึ่งเป็นดินเหนียวเบนทอไนต์ (bentonite) ประเภทหนึ่ง เมื่อใส่ดินแล้ว ก็จะกวนให้ดินสามารถจับกับสิ่งเจือปนในน้ำมัน ไม่ว่าจะโดยกล (เช่น ) หรือโดยเคมี แล้วก็จะกรองสารผสมเพื่อกำจัดดินที่จับกับสิ่งเจือปน
การกำจัดกลิ่น
ขั้นตอนที่สี่เพื่อทำน้ำมันให้บริสุทธิ์ก็คือการกำจัดกลิ่น คือสารระเหยทั้งหลาย โดยการฉีดไอน้ำแรงดันสูงเข้าไปภายใต้สุญญากาศ
Winterization
การทำน้ำมันให้บริสุทธิ์ขั้นที่ 5 ก็คือกระบวนการ winterization เพื่อกำจัดไตรเอซีลกลีเซอรอล (triacylglycerol) เพื่อไม่ให้ผลิตภัณฑ์แข็งตัวที่อุณหภูมิต่ำ โดยเก็บน้ำมันไว้ในที่เย็นซึ่งมีอุณหภูมิต่ำกว่า 5 องศาเซลเซียส
ในกระบวนการนี้ น้ำมันจะแยกเป็นส่วนของเหลวและของแข็ง ส่วนที่แข็งจับเป็นผลึกก็เพราะมีไตรเอซีลกลีเซอรอลมาก แล้วก็จะแยกออกจากกันด้วยการกรอง
การใช้ในอาหาร
น้ำมันเมล็ดฝ้ายเคยใช้ในอาหารเช่น มันฝรั่งทอดแผ่นบาง และใช้เป็นองค์ประกอบหลักในผลิตภัณฑ์เนยขาวของบริษัท Crisco แต่ผลิตภัณฑ์ปัจจุบันของบริษัทไม่มีน้ำมันเมล็ดฝ้าย เพราะแพงน้อยกว่าน้ำมันมะกอกและน้ำมันคาโนลามาก น้ำมันเมล็ดฝ้ายจึงนิยมใช้ในร้านอาหารและอุตสาหกรรมผลิตอาหารว่าง
น้ำมันเมล็ดฝ้ายใช้ผลิตโภคภัณฑ์อาหารเช่น น้ำมันประกอบอาหาร น้ำสลัด เนยเทียม และเนยขาว
สิ่งที่ไม่ใช่อาหาร
ในการเกษตร น้ำมันเมล็ดฝ้ายทั่วไปมีฤทธิ์ฆ่าแมลงแรงที่สุดในบรรดาน้ำมันพืชทั้งหมด ซึ่งมักใช้เพราะมีประสิทธิภาพแก้ปัญหาศัตรูพืชผลไม้ที่แก้ยาก และยังสามารถผสมกับยาฆ่าแมลงอื่น ๆ เพื่อให้มีฤทธิ์ครอบคลุมกว่า และทำให้คุมแมลงได้ดีกว่า
ยาฆ่าแมลง
ในการเกษตร พิษของน้ำมันเมล็ดฝ้ายที่ไม่กำจัดอาจเป็นเรื่องมีประโยชน์ น้ำมันต่าง ๆ รวมทั้งน้ำมันพืชได้ใช้เป็นศตวรรษ ๆ เพื่อควบคุมแมลงและไรที่เป็นศัตรูพืช ในปี ค.ศ. 2010 มีการใช้น้ำมันเมล็ดฝ้ายเพื่อป้องกันลำต้นของต้นแอปเปิลจากผีเสื้อพันธุ์ Synanthedon myopaeformis ซึ่งขุดรูเข้าไปในเปลือกไม้และอาจทำให้ต้นไม้ตายได้ น้ำมันทั่วไปจัดว่ามีฤทธิ์ฆ่าแมลงแรงที่สุดในบรรดาน้ำมันพืชทั้งหลาย
วิชาญ สุขสง
พลเอก วิชาญ สุขสง ที่ปรึกษาพิเศษกองบัญชาการกองทัพไทย อดีตรองเสนาธิการทหารบก อดีตแม่ทัพน้อยที่ 4 และอดีตรองประธานคณะกรรมการอำนวยการรักษาความมั่นคงภายในภาค 4 ในภารกิจแก้ปัญหาความไม่สงบในชายแดนภาคใต้ของประเทศไทย ตลอดจนเป็นผู้มีบทบาทในการสานความสัมพันธ์ทางการทหารระหว่างไทย–มาเลเซีย ในการปราบปรามยาเสพติดและการก่อการร้าย
ประวัติ
วิชาญ สุขสง เป็นนักเรียนเตรียมทหารรุ่น 21 ซึ่งภายหลัง เขาได้เป็นผู้บัญชาการกองพลทหารราบที่ 15 และผู้บังคับหน่วยเฉพาะกิจนราธิวาส
เดือนมิถุนายน พ.ศ. 2560 วิชาญ สุขสง พร้อมคณะ ได้รับเชิญจากพลตรี ดาโต๊ะรามสี บิน ซาฟาร์ ผู้ดำรงตำแหน่ง ผบ.พล.ร.2 ของมาเลเซีย เพื่อหารือแก้ปัญหาที่เกิดขึ้นบริเวณชายแดนไทย–มาเลเซีย ณ รัฐกลันตัน ประเทศมาเลเซีย
ส่วนในปี พ.ศ. 2561 วิชาญ สุขสง ได้เป็นผู้ชี้แจงถึงกรณีพาสมาชิกพูโลที่หนีไปประเทศมาเลเซียซึ่งเกี่ยวข้องกับเหตุการณ์เมื่อ 30 ปีก่อนกลับบ้าน โดยเผยว่าพวกเขาไม่ใช่กลุ่มคนที่ใช้ความรุนแรง และไม่ใช่พวกก่อเหตุความไม่สงบในชายแดนภาคใต้ของประเทศไทยที่มีอยู่ในปัจจุบัน ซึ่งเป็นการให้การช่วยเหลือด้านมนุษยธรรม
กิจกรรมเพื่อสังคม
เดือนกันยายน พ.ศ. 2560 วิชาญ สุขสง พร้อมคณะ ได้เดินทางมาให้กำลังใจแก่ราษฎรชาวไทยที่นับถือศาสนาพุทธ ณ อำเภอสุไหงปาดี จังหวัดนราธิวาส ซึ่งเป็นกลุ่มเสี่ยงจากความไม่สงบในชายแดนภาคใต้ของประเทศไทย พร้อมกับมอบถุงยังชีพอันเนื่องมาจากพระราชดำริในสมเด็จพระนางเจ้าสิริกิติ์ พระบรมราชินีนาถ จำนวน 65 ชุด
ในเดือนตุลาคม ของปีเดียวกัน วิชาญ สุขสง ได้ลงพื้นที่เพื่อติดตามผลงานโครงการศิลปาชีพ บ้านท่านหญิง ที่อำเภอวิภาวดี จังหวัดสุราษฎร์ธานี ซึ่งกรมหม่อนไหมให้การส่งเสริม และเขาได้มอบเงินสนับสนุนการดำเนินงานของกลุ่ม
พูลาย กรีย์
พูลาย กรีย์ (เกิดเมื่อวันที่ 9 เมษายน ค.ศ. 1951 ที่เมลเบิร์น ประเทศออสเตรเลีย) เป็นนักกีฬาว่ายน้ำ เคยเข้าร่วมการแข่งขันโอลิมปิกฤดูร้อน 1968
ซอนยา กรีย์
ซอนยา กรีย์ (เกิดเมื่อวันที่ 8 พฤศจิกายน ค.ศ. 1959) เป็นนักกีฬาว่ายน้ำ ชาวออสเตรเลีย  เคยเข้าร่วมการแข่งขันว่ายน้ำ 200 เมตร ท่าฟรีสไตล์ ในการแข่งขันโอลิมปิกฤดูร้อน 1976
ศูนย์ศึกษาบทบาทหญิงและชาย คณะสังคมศาสตร์ มหาวิทยาลัยนเรศวร
ศูนย์ศึกษาบทบาทหญิงและชาย คณะสังคมศาสตร์ มหาวิทยาลัยนเรศวร เป็นหน่วยงานเพื่อการพัฒนาประเทศที่มุ่งพัฒนาสู่สังคมที่เข้มแข็งและมีดุลยภาพ เพื่อเอื้อประโยชน์ต่อการเสริมสร้างศักยภาพและการมีส่วนร่วมของหญิงและชายในการพัฒนาประเทศ โดยเป็นหน่วยงานสังกัดคณะสังคมศาสตร์ มหาวิทยาลัยนเรศวร ตั้งอยู่ ณ อำเภอเมืองพิษณุโลก จังหวัดพิษณุโลก
ประวัติ
มหาวิทยาลัยนเรศวร บรรจุแผนโครงการจัดตั้งศูนย์สตรีและเด็กศึกษา ในแผนพัฒนาการศึกษาระดับการอุดมศึกษา ระยะที่ 8 (พ.ศ. 2540 - 2544) นั้น
พ.ศ. 2540 ได้มีการจัดทำรายละเอียดโครงการดังกล่าวเพื่อเสนอคณะกรรมการบริหารมหาวิทยาลัยนเรศวร ในการประชุมสภามหาวิทยาลัยนเรศวร ครั้งที่  34/2540   วันที่  20  ตุลาคม  2540   โดยผลการพิจารณาที่ประชุมสภามหาวิทยาลัยนเรศวร เห็นชอบให้เปลี่ยนชื่อ   "ศูนย์สตรีและเด็กศึกษา มหาวิทยาลัยนเรศวร"  เป็น  "ศูนย์ศึกษาบทบาทหญิงและชาย มหาวิทยาลัยนเรศวร"  เพื่อมีบทบาทให้ศูนย์ปฏิบัติภารกิจได้กว้างขวางยิ่งขึ้น
มุฮัมมัด ซัยยิด ฏ็อนฏอวี
มุฮัมมัด ซัยยิด ฏ็อนฏอวี (Muhammad Sayyid Tantawi; محمد سيد طنطاوي; 28 ตุลาคม ค.ศ. 1928 - 10 มีนาคม ค.ศ. 2010) ท่องจำกุรอานที่เมืองอะเล็กซานเดรีย เคยดำรงตำแหน่งอิหม่ามคนสำคัญแห่งมัสยิดอัลอัซฮัร และผู้นำสูงสุดแห่งอัซฮัร เสียชีวิตระหว่างการเดินทางเยือนกรุงริยาด ประเทศซาอุดีอาระเบีย
ศูนย์ศึกษาบทบาทหญิงและชาย คณะสังคมศาสตร์ มหาวิทยาลัยนเรศวร
ประวัติ
ศูนย์ศึกษาบทบาทหญิงและชาย ได้เริ่มดำเนินการตั้งแต่เดือนกรกฎาคม 2541   โดยผ่านความเห็นชอบของสภามหาวิทยาลัยนเรศวร   ในระยะแรกการตั้งแต่ให้  ดร.สุรัช  พงษ์พิพัฒน์พานิช  เป็นผู้อำนวยการศูนย์ฯ ตั้งแต่วันที่  21  พฤษภาคม 2541 ถึงวันที่  18  ตุลาคม  2542  ต่อมาได้แต่งตั้ง รศ.ดร.มาฆะ  ขิตตะสังคะ   เป็นผู้อำนวยการศูนย์ฯ ตั้งแต่วันที่  19  ตุลาคม   2542  ถึงวันที่  31  มีนาคม  2547  และแต่งตั้ง ผศ.ดร.พัชรินทร์  สิรสุนทร   ตั้งแต่วันที่  1  เมษายน  2547  เป็นผู้อำนวยการศูนย์ฯ จนถึงปัจจุบัน
มุฮัมมัด ซัยยิด ฏ็อนฏอวี
วัยเด็ก
เกิดที่หมู่บ้านซาลีมอัชชัรกียะฮ์ จังหวัดซูฮาจ ประเทศอียิปต์
การศึกษาและทำงาน
จบการศึกษาในระดับปริญญาเอกจากมหาวิทยาลัยอัลอัซฮัร คณะวจนะศาสดาและอรรถาธิบายกุรอาน ปี ค.ศ. 1966 ด้วยคะแนนประเมินผลอันดับดีเยี่ยม ได้รับมอบหมายให้เป็นอาจารย์สอนคณะศาสนศาตร์ ประเทศลิเบีย เป็นเวลา 4 ปี ได้รับตำแหน่งเป็นคณบดีคณะศึกษาศาสตร์อิสลาม แห่งมหาลัยอิสลามียะฮ์ ณ นครมะดีนะฮ์ ประเทศซาอุดีอาระเบีย เคยดำรงตำแหน่งมุฟตีผู้วินิจฉัยชี้ขาดประเด็นปัญหาทางศาสนาอิสลามแห่งสาธารณรัฐอิยิปต์ ครั้นปี ค.ศ.1996 จึงได้รับตำแหน่งอธิการบดีแห่งมหาลัยอัลอัซฮัร
ศูนย์ศึกษาบทบาทหญิงและชาย คณะสังคมศาสตร์ มหาวิทยาลัยนเรศวร
ประวัติ
ศูนย์ศึกษาบทบาทหญิงและชาย มีบทบาทในการส่งเสริมและการพัฒนาความเสมอภาคในหญิงและชาย โดยประสานการจัดบริการชุมชนร่วมกับองค์กรในท้องถิ่นทั้งภาครัฐและเอกชนในเขตพื้นที่ภาคเหนือตอนล่าง โดยขอบข่ายงานครอบคลุมงานด้านการพัฒนา  การป้องกันการแก้ไขปัญหาและการนำเสนอข้อมูลเชิงวิเคราะห์ เพื่อให้เกิดการตระหนักรู้ในวงกว้างของชุมชนและสังคมและกลุ่มชนทุกระดับ  ถึงผลที่เกิดขึ้นตามปรากฏการณ์ภาพที่เป็นจริงของสังคม  โดยเฉพาะการให้ความสำคัญของสถาบันครอบครัวซึ่งเป็นศูนย์รวมของการพัฒนาทรัพยากรมนุษย์ของชาติ
มุฮัมมัด ซัยยิด ฏ็อนฏอวี
ข้อขัดแย้งต่อการคลุมศีรษะของสตรีมุสลิมในฝรั่งเศส
ในช่วงที่รัฐบาลฝรั่งเศสสั่งห้ามสตรีมุสลิมคลุมศีรษะในสถานศึกษา ฏ็อนฏอวีวินิจฉัยว่า อนุญาตให้เปลื้องผ้าคลุมศีรษะ (ฮีญาบ) ได้ขณะกำลังศึกษา
ศูนย์ศึกษาบทบาทหญิงและชาย คณะสังคมศาสตร์ มหาวิทยาลัยนเรศวร
ประวัติ
การดำเนินงานของศูนย์ศึกษาบทบาทหญิงและชาย จะเป็นไปในลักษณะต่างๆ ดังนี้ การสัมมนาและฝึกอบรม การฝึกอบรมเชิงปฏิบัติการ งานวิจัย การเผยแพร่ความรู้ทางจดหมายข่าวและจุลสาร การจัดบริการให้คำปรึกษา การประชุมทางวิชาการ และการจัดระบบและการบริการข้อมูลสารสนเทศ เป็นต้น
การบริหารงานส่วนราชการ
เป็นหน่วยงานสังกัดคณะสังคมศาสตร์ มหาวิทยาลัยนเรศวร โดยมีการแต่งตั้งผู้อำนวยการและคณะกรรมการบริหาร และแบ่งหน่วยงานออกเป็นดังตอไปนี้
มุฮัมมัด ซัยยิด ฏ็อนฏอวี
การทำแท้ง
เขากล่าวว่า อณุญาตให้สรีทำแท้งได้ ในกรณีที่นางตั้งครรภ์จากการถูกข่มขึน แม้ว่านี้จะก่อให้เกิดข้อโต้แย้ง กระทั่งอะลี ญุมอะฮ์ ออกมาบริภาษว่า ฏ็อนฏอวี วินิจฉัยผิดพลาด และไม่ว่าชีวิตจะถูกสร้างขึ้นมาอย่างไร หลังจาก 120 วัน การทำแท้งก็กลายเป็นสิ่งต้องห้าม forbidden.
การขลิบอวัยวะเพศหญิง
เขาต่อต้านการขลิบอวัยวะเพศหญิง เขากล่าวว่า การกระทำดังกล่าวไม่ใช่สิ่งที่มาจากอิสลาม และใน ค.ศ. 1997 ปราชญ์ทางศาสนาอิสลาม (อุละมาอ์) มีความเห็นเป็นเอกฉันท์ว่า การกระทำดังกล่าวไม่ใช่กิจการทางศาสนา ฏ็อนฏอวียังเปิดเผยด้วยว่า บุตรสาวของเขาเองก็ไม่ได้ขลิบอวัยวะเพศ
การระเบิดพลีชีพ
ฏ็อนฏอวีต่อต้านการระเบิดแบบยอมตายของมุสลิมในการต่อสู้กับอิสราเอล ซึ่งเป็นความเห็นที่แตกต่างจากยูซุฟ อัลเกาะเราะฎอวี เขาประณามการระเบิดฆ่าตัวตายต่อชาวอิสราเอล โดยปฏิเสธข้อหล่าวหาที่ว่าชาวอิสราเอลทั้งหมดเป็นเป้าหมาย เพราะในช่วงหนึ่ง พวกเขาจะต้องพกปืน ใน ค.ศ. 2003 เขาประณามการระเบิดพลีชีพว่า "เป็นศัตรูของอิสลาม" และยังกล่าวอีกว่า "ความเชื่อที่แตกต่างกันของผู้คนในสังคม การขัดแย้งและการเป็นปรปักษ์เป็นเหตุทำให้อยู่ร่วมกันไม่ได้ นับเป็นความโง่เขลาอย่างยิ่ง พวกหัวรุนแรงสุดโต่งเป็นศัตรูของอิสลาม ญิฮาดคือการต่อต้านการรุกรานดินแดนและช่วยเหลือกันให้หลุดพ้นจากการถูกกดขี่บังคับ ซึ่งแตกต่างกับการใช้ความรุนแรงราวฟ้ากับดิน"
การให้สตรีเป็นอิหม่ามนำละหมาด
เขากล่าวว่า มันเป็นสิ่งไม่เหมาะสมสำหรับพวกผู้ชายที่จะมองสัดส่วนของผู้หญิงที่อยู่ด้านหน้า
กรณีสมเด็จพระสันตะปาปาเบเนดิกที่ 16 กล่าวตำหนิอิสลาม
ฏ็อนฏอวีระบุระบุว่า "เราไม่มีข้อโต้แย้งถ้าพระสันตะปาปาตรัสและประกาศต่อสาธารณชนว่าสิ่งที่จักรพรรดิไบแซนไทน์ตรัสนั้นผิด ในขณะเดียวกันสิ่งที่พระองค์ประกาศต่อสาธารณชน พระองค์ต้องขออภัยอย่างเปิดเผยหรือไม่ก็แสดงเหตุผลสมควรในสิ่งที่เขาพูด"
กรณีการก่อวินาศกรรม 11 กันยายน พ.ศ. 2544
เขากล่าวว่า "นี่ไม่ใช่ความกล้าหาญที่จะฆ่าผู้บริสุทธิ์เป็นพันศพ รวมทั้งฆ่าผู้ชาย ผู้หญิง และเด็ก" เขากล่าวด้วยว่า "อุซามะฮ์ บิน ลาดิน เรียกการญิฮาดว่าเป็นเพียงการต่อต้านตะวันตกซึ่งเป็นสิ่งที่ไม่ถูกต้อง และไม่เกี่ยวข้องกับอิสลาม" เขากล่าวเสริมอีกว่า "การฆ่าพลเรือนผู้บริสุทธิ์เป็นการข่มขวัญที่น่ารังเกียจ เป็นการกระทำของพวกไร้ศาสนา ซึ่งเรารับไม่ได้" และยังกล่าวอีกว่า "ผู้กระทำผิดลักษณะเดียวกับกับฏอลิบานและอัลกออิดะฮ์ เป็นสิ่งที่กุรอานไม่อนุญาต"
การเยือนประเทศไทย
ฏ็อนฏอวีได้รับคำเชิญจากรัฐบาลไทยให้เยือนไทยในระหว่างวันที่ 23 – 27 มิถุนายน พ.ศ. 2550 เพื่อกระชับตวามสัมพันธ์ในกิจการด้านศาสนาและเพื่อเสริมสร้างความเข้าใจอันดีระหว่างศาสนาเพื่อสันติสุขชายแดนใต้
เสียชีวิต
ฏ็อนฏอวีเสียชีวิตเมื่อช่วงเช้าของวันที่ 10 มีนาคม ค.ศ. 2010 ด้วยอายุ 81 ปี เนื่องจากหัวใจล้มเหลวขณะเดินทางไปรียาด ประเทศซาอุดีอาระเบีย ฏ็อนฏอวีเสียชีวิตขณะขึ้นเครื่องกลับอียิปต์ที่ท่าอากาศยานนานาชาติสมเด็จพระราชาธิบดีคอลิด โดยเกิดหัวใจล้มเหลวแล้วล้มลงขณะขึ้นเครื่องบิน ฏ็อนฏอวีพึ่งเข้าร่วมพิธีให้รางวับของ King Faisal International Prize for Service to Islam มีการประกาศว่าเขาเสียชีวิตที่โรงพยาบาลอะมีร ซุลฏอน
การเสียชีวิตของฏ็อนฏอวีเป็นเรื่องที่ไม่คาดคิด และมีการอธิบายถึงตัวเขาก่อนออกเดินทางว่ามี "รูปร่างและสุขภาพที่ดีเยี่ยม" ทางการอียิปต์กล่าวว่า ร่างของเขาจะถูกฝังที่มะดีนะฮ์ ประเทศซาอุดีอาระเบีย ซึ่งเป็นที่ฝังของศาสดามุฮัมมัด ตามคำประสงค์ของครอบครัว พิธีฝังศพที่ญันนะตุลบะเกียะอ์เกิดขึ้นหลังละหมาดศพที่มัสยิดอันนะบะวี
แหล่งข้อมูลอื่น
1928
โรงครัวพระศาสดา
ลังคัร หรือ ลังกัร (Langar; ਲੰਗਰ; แปลตรงตัวว่า "ห้องครัว") หรือในภาษาไทยบางครั้งเรียกว่า โรงครัวพระศาสดา เป็นศัพท์ใสศาสนาซิกข์หมายถึงครัวชุมชนของโบสถ์ซิกข์ที่ประกอบอาหารและจัดเลี้ยงอาหารโดยไม่เสียค่าใช้จ่ายแก่ผู้ที่มาประกอบพิธีกรรมทางศาสนาและบุคคลนอกศาสนาที่เข้ามาเยี่ยมชมคุรุทวารา (โบสถ์ซิกข์) อาหารที่ประกอบแจกจ่ายนั้นมักเป็นมังสวิรัติ ผู้ที่มารับอาหารจะนั่งรับประทานบนพื้นด้วยกันในห้องทานอาหารของโรงครัว โดยไม่มีเก้าอี้หรือโต๊ะ อาหารและเครื่องดื่มจะบริการโดยอาสาสมัครชาวซิกข์ที่มีอย่างไม่ขาดสาย ตั้งแต่ขั้นตอนประกอบอาหารจนถึงการล้างภาชนะ โรงครัวพระศาสดาถูกริเริ่มขึ้นครั้งแรกโดยคุรุอรชุนโดยมีจุดประสงค์เพื่อให้ศาสนิกชนอิ่มท้องและเลี้ยงอาหารแก่ผู้ยากไร้
อย่างไรก็ตาม มีบางโอกาสที่โรงครัวพระศาสดาจะจัดอาหารที่มีเนื้อ (เรียกว่า "มหาประสาท"; mahaprasad) ในโอกาสพิเศษเท่านั้น เรียกว่า "ฉูอนี" (Chhuani) เช่น ทีปาวลี (Divali) ซึ่งจะเฉลิมฉลองเป็นเวลาสิบวัน
แคว้นวอลโกกราด
แคว้นวอลโกกราด (Волгогра́дская о́бласть, Volgogradskaya oblast) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในภูมิภาควอลกาทางตอนใต้ของรัสเซีย ศูนย์กลางการบริหารของแคว้นคือเมืองวอลโกกราด มีประชากรอยู่ 2,610,161 คนจากการสำรวจสำมะโนประชากรใน ค.ศ. 2010 เดิมแคว้นนี้มีชื่อว่าแคว้นสตาลินกราด ชื่อปัจจุบันถูกใช้ตั้งแต่ ค.ศ. 1961 เมื่อเมืองสตาลินกราดถูกเปลี่ยนชื่อเป็นเมืองวอลโกกราดซึ่งเป็นส่วนหนึ่งของการล้มล้างอิทธิพลของสตาลิน แคว้นวอลโกกราดมีอาณาเขตติดต่อกับแคว้นรอสตอฟทางตะวันตกเฉียงใต้, แคว้นโวโรเนจทางตะวันตกเฉียงเหนือ, แคว้นซาราตอฟทางตอนเหนือ, แคว้นอัสตราฮันและสาธารณรัฐคัลมืยคียาทางตะวันออกเฉียงใต้ และมีพรมแดนระหว่างประเทศติดกับคาซัคสถานทางตะวันออก แม่น้ำสายหลักสองสายในรัสเซียโซนยุโรป ได้แก่แม่น้ำดอนและแม่น้ำวอลกาไหลผ่านแคว้นและเชื่อมต่อกันด้วยคลองวอลกา–ดอน ทางน้ำเชิงยุทธศาสตร์ของแคว้นได้ทำให้เส้นทางนี้เป็นเส้นทางยอดนิยมสำหรับการขนส่งและสำหรับการผลิตไฟฟ้าพลังน้ำ
แคว้นวอลโกกราดยังเป็นพื้นที่หลักของยุทธการที่สตาลินกราดในช่วงสงครามโลกครั้งที่สอง ซึ่งมักถูกมองว่าเป็นหนึ่งในการสู้รบที่ใหญ่ที่สุดและนองเลือดที่สุดครั้งหนึ่งในประวัติศาสตร์การทำสงคราม
เท็ดดี ดันน์
เอ็ดเวิร์ด วิลเคส โจไบเดน "เท็ดดี" ดันน์ (Edward Wilkes Jobiden "Teddy" Dunn) เกิดเมื่อวันที่ 30 พฤศจิกายน ค.ศ. 1981 เป็นนักแสดงชาวอเมริกัน เป็นที่รู้จักจากบทบาทดันแคน เคนในซีรีส์ทางโทรทัศน์ของร็อบ โทมัสเรื่อง Veronica Mars โดยเขาแสดงเป็นจำนวน 44 ตอน
อ้างอิง
1981
เบียร์ลาว (บริษัท)
บริษัท เบียร์ลาว จำกัด (LBC) (ลาว: ບໍລິສັດ ເບຍລາວ ຈໍາກັດ, อังกฤษ: Lao Brewery Company Ltd.) เป็นผู้ผลิต เบียร์ น้ำอัดลมและน้ำดื่ม ในประเทศลาว มีสำนักงานใหญ่ตั้งอยู่บนถนนท่าเดื่อหมู่บ้านสลักขะเขตหาดทรายฟอง ในนครหลวงเวียงจันทน์
ประวัติ
บริษัท เบียร์ลาว จำกัด ก่อตั้งขึ้นในปีพ. ศ. 2514 โดยเป็นการ ร่วมทุน ระหว่างนักธุรกิจชาวฝรั่งเศสและชาวลาว เริ่มผลิตในปีพ. ศ. 2516 ด้วยกำลังการผลิต 3 ล้านลิตรต่อปี บริษัทขณะนั้นมีชื่อว่า โรงเหล้าเบียร์และน้ำแข็งลาว (ลาว: ໂຮງງານເຫຼົ້າເບຍ ແລະ ນ້ຳກ້ອນລາວ, ภาษาฝรั่งเศส Brasseries et Glacières du Laos - BGL) ทำการตลาดเบียร์ยี่ห้อ Bière Larue สำหรับตลาดท้องถิ่น และ ส่งออกเบียร์ยี่ห้อ  "33" เพื่อการส่งออกไปยังประเทศในอินโดจีน
ภายหลังจากการปลดปล่อยอย่างสมบูรณ์ (การก่อตั้งสาธารณรัฐประชาธิปไตยประชาชนลาว) ในปี 2518 โรงงานก็ตกเป็นกรรมสิทธิ์ของรัฐบาล และได้รับสถานะ รัฐวิสาหกิจ และทำการตลาดเบียร์เป็นครั้งแรกภายใต้แบรนด์ Bière Lao จากนั้นต้นปี 2538 เป็นชื่อ Beerlao (ลาว: ເບຍລາວ) การส่งออก เบียร์ยี่ห้อ "33" ได้สิ้นสุดในปี 2533 และเบียร์ยี่ห้อ Bière Larue สิ้นสุดในปี 2538
หลังจากโครงการปฏิรูปทางเศรษฐกิจปี 2529 ซึ่งเปลี่ยนจากการวางแผนจากส่วนกลาง เป็น ระบบเศรษฐกิจแบบตลาด และการเปิดตัวกลไกเศรษฐกิจใหม่ (NEM) ในปี 2536 บริษัทเบียร์ลาวจำกัด เริ่มกิจการร่วมค้ากับบริษัทต่างประเทศ โดยรัฐบาลลาวเป็นเจ้าของร้อยละ 49 และการลงทุนจากต่างประเทศ 51% (ล็อกซเล่ย์ ร้อยละ 25.5 และอิตาลี ร้อยละ 25.5) ด้วยกำลังการผลิต 20 ล้านลิตรต่อปีและเกิดการจ้างงาน 300 คน
ในปี 2545 นักลงทุนต่างชาติข้างต้นถอนหุ้นออกจาก LBC และรัฐบาลลาวได้เข้าควบคุมบริษัททั้งหมด ต่อมา Carlsberg ของเดนมาร์ก และ TCC ซึ่งเป็น บริษัทไทยซึ่งเป็นหุ้นส่วนของ Carlsberg ในประเทศไทย ได้เข้าร่วมกิจการบริษัทเบียร์ลาวจำกัด (LBC) โดยสัดส่วนร่วมทุนแต่ละบริษัทร้อยละ 25 รัฐบาลลาวยังคงมีหุ้นที่เหลืออยู่ร้อยละ 50 ด้วยกำลังการผลิตสูงสุดในเวลานั้น 60 ล้านลิตร
ในปี 2548 บริษัทเพิ่มกำลังการผลิตต่อปีเป็น 85 ล้านลิตรและในปี 2550 เป็น 160 ล้านลิตร มีพนักงานประมาณ 500 คน และในปี 2551 บริษัทได้เปิดดำเนินการโรงเบียร์แห่งที่สองที่เมืองปากเซ ในจังหวัดจำปาสักด้วยกำลังการผลิต 100 ล้านลิตรต่อปี ในปี 2555 บริษัทเบียร์ลาวจำกัด เพิ่มกำลังการผลิตเป็น 340 ล้านลิตรต่อปีน้ำกลั่น: 70 ล้านลิตรต่อปีและน้ำดื่มเป็น 180 ล้านลิตรต่อปี
ในปี 2560 ความเป็นเจ้าของเปลี่ยนไปอีกครั้งรัฐบาลลาวมีสัดส่วนการถือหุ้น 29% ที่เหลือเป็นของ Carlsberg
ทั้งนี้เครื่องจักรทั้งหมดของบริษัทนำเข้าจากยุโรป บริษัทดำเนินการปลูกข้าวในท้องถิ่นและนำเข้า บาร์เลย์มอลต์ จากประเทศฝรั่งเศสและเบลเยี่ยม ฮ็อพ และ ยีสต์ จากประเทศเยอรมนี
ปัจจุบัน (ปี 2564) มีพนักงานมากกว่า 2,500 คน และส่วนแบ่งการตลาดอยู่ที่ 95%
ผลิตภัณฑ์
บริษัทผลิตและจำหน่ายเบียร์ 3 ประเภทภายใต้แบรนด์ เบียร์ลาว
และผลิตเบียร์ Carlsberg ที่สำหรับจำหน่ายในประเทศลาว ผลิตและจำหน่ายน้ำดื่มบรรจุขวดภายใต้แบรนด์ Tigerhead บริษัทเบียร์ลาวประมาณว่ามีส่วนแบ่งตลาดเบียร์ในประเทศ 99% เบียร์ลาวยังถูกส่งออกไปหลายประเทศ
เดวิด กริฟฟิน (นักกีฬาว่ายน้ำ)
เดวิด กริฟฟิน (เกิดเมื่อปี ค.ศ. 1967 ที่เมืองเคมปซี่ รัฐนิวเซาท์เวลส์ ประเทศออสเตรเลีย) เป็นนักกีฬาว่ายน้ำชาวออสเตรเลีย เคยเข้าร่วมการแข่งขันพาราลิมปิกในปี 1984 ที่รัฐนิวยอร์ก และพาราลิมปิกในปี 1988 ที่กรุงโซล ประเภท 100 เมตรชาย ท่าผีเสื้อ ได้เหรียญทองแดงทั้งสองรายการ
ของไหล
ของไหล (fluid) ใช้นิยามสสารที่เปลี่ยนรูปร่างหรือไหลด้วยความเค้นเฉือน ของเหลวและแก๊สต่างก็เป็นรูปแบบหนึ่งของของไหล ของไหลเป็นสถานะหนึ่งของสสาร โดยทั่วไปในภาษาอังกฤษ คำว่า fluid หรือของไหลมักหมายถึงของเหลวหรือ liquid ด้วย ของไหลบางอย่างอาจมีความเหนียวสูงมาก ทำให้แยกแยะกับของแข็งได้ยาก หรือในโลหะบางชนิดก็อาจมีความแข็งต่ำมาก
สถิตยศาสตร์ของไหล (Fluid statics)
ในเมื่อ
พื้นที่ A B C D หรือ E อาจเป็นพื้นที่ในจินตนาการ คือ พื้นที่สมมติ หรือเป็นพื้นที่จริงอย่างใดอย่างหนึ่งได้  เป็นต้นว่าเราเอาแผ่นโลหะบาง ๆ เท่ากับ A ไปวางไว้ที่ตำแหน่งของ A เราก็จะได้ความดันที่กระทำต่อพื้นที่ A ทั้งสองด้าน
สิ่งที่ควรสังเกตคือ ความดันเป็นปริมาณสเกลาร์และปริมาณประเภทเดียวกับฟลักซ์ซึ่งบอกขนาดของแรงที่กระทำบนพื้นที่หนึ่งหน่วยตามแนวที่ตั้งฉากกับพื้นที่ ถ้าเราหมุนจานให้เอียงทำมุมกับแนวระดับ ไม่ว่าจะเป็นมุมเท่าไรก็ตาม ขนาดของความดันยังมีค่าเท่าเดิม ความดันในของเหลวมีค่าแปรไปตามตำแหน่งหรือความลึกของพื้นที่วัดจากผิวของของเหลว แต่ไม่ขึ้นอยู่กับลักษณะการวางของจาน ทั้งนี้เป็นสมบัติเบื้องต้นของความดันในของไหล
เช่นเดียวกันกับความเค้น ความดันมีหน่วยเป็น N/m2 หรือ Pa ซึ่งตั้งชื่อเป็นเกียรติยศแก่นักคณิตศาสตร์ชาวฝรั่งเศส  แบลซ ปัสกาล (Blaise Pascal, ค.ศ. 1623-1662) Pa เป็นหน่วยขนาดเล็กมในทางปฏิบัติเราจะวัดหรือบอกค่าความดันมีหน่วยเป็น  kPa ในปัจจุบันนักวิทยาศาสตร์และผู้ปฏิบัติงานเกี่ยวกับวิทยาศาสตร์ วัดความดันมีหน่วยที่แตกต่างกันไปเพื่อความเหมาะสมของงานแต่ละงานไป
กฎหลักมูลว่าด้วยความดันในของไหล (Basic laws of fluid pressure)
ในหน่วยย่อยนี้เราพิจารณาสมบัติของของไหลที่อยู่กับที่โดยเริ่มพิจารณาจากกฎหลักมูลว่าด้วยความดันในของไหล 2 ข้อ
กฎหลักมูลว่าด้วยความดันของของไหลข้อที่หนึ่ง
กฎข้อนี้ให้ความหมายว่าที่จุดเดียวกันหรือที่ความลึกระดับเดียวกันความดันมีค่าเท่ากัน
ในรูป A เป็นพื้นที่หน้าตัดของแก้วน้ำรูปทรงกระบอกบันจุของเหลวความหนาแน่น   ρ A อยู่ในความลึก h วัดจากผิวของของเหลว ปริมาตรของของเหลวที่อยู่บนพื้นที่ A มีค่าเท่ากับ V
สมการข้างบนให้ค่าความดันของของหลวที่จุดซึ่งอยู่ใต้ระดับน้ำเป็นระยะทาง h เราใช้สมการนี้คำนวณความแตกต่างของความดันระหว่างจุด 2 จุดในของเหลวที่มีความหนาแน่นสม่ำเสมอ และอยู่ห่างกันวัดตามแนวดิ่งเป็นระยะทาง h0
ความดันที่คำนวณได้ตามสมการ เป็นความดันที่เกิดจากน้ำหนักของคอลัมน์ เนื่องจากภาชนะเป็นภาชนะเปิดและผิวของของเหลวไม่สัมผัสกับบรรยากาศ เราจำต้องคำนึงถึงคอลัมน์ของอากาศที่ออกแรงกดลงบนผิวของของเหลวอีกด้วย น้ำหนักของอากาศที่กดลงบนพื้นที่หนึ่งหน่วยบนผิวน้ำ คือ ความดันของบรรยากาศซึ่งเราแทนด้วยสัญลักษณ์ Pa
ดังนั้น ความดันที่จุดบนพื้นที่ A ในของเหลวมีค่าเท่ากับความดันเนื่องจากคอลัมน์ของน้ำบนพื้นที่ A บวกกับความดันเนื่องจากคอลัมน์ของอากาศที่กดลงบนพื้นที่ A ที่ผิวน้ำรวมกัน ดังนั้นความดันที่จุดบนพื้นที่ A ในของเหลว
สิ่งที่น่าสนใจเป็นพิเศษสำหรับสมการหนึ่งและสอง คือค่าความดันไม่ขึ้นอยู่กับพื้นที่หน้าตัดของภาชนะหรือปริมาณของเหลวในภาชนะ แต่ขึ้นอยู่กับความสูงของพื้นที่ผิววัดจากแนวดิ่งไปถึงจุดในของเหลว ปัซกาลได้สาธิตโดยการทดลองแสดงให้เห็นว่าเราสามารถเพิ่มค่าความดันของของเหลวได้อย่างมหึมา ด้วยการใช้ของเหลวที่มีปริมาณเพียงเล็กน้อยเท่านั้น
ปัซกาลบรรจุน้ำลงไปในถังไม้ที่เก็บเบียร์หรือเหล้าไวน์ให้เต็ม ต่อจากนั้นเจาะรูเล็ก ๆ บนฝาด้านบนแล้วสอดท่อเหล็กเปิดหัวท้ายยาวประมาณ 10 เมตรเข้าไปในรูแล้วอุดรอยรั่วให้แน่นด้วยชันอย่างดี
เมื่อปัซกาลปีนขึ้นไปบนนั่งร้านแล้วเติมน้ำลงไปทางปลายบนของท่อ น้ำที่เติมลงไปทำให้ความดันเพิ่มขึ้นอย่างรวดเร็วและเป็นจำนวนมากถึงขั้นทำให้ถังไม้แตกได้โดยไม่น่าเชื่อ ทั้ง ๆ ที่ปริมาณของน้ำที่เติมลงไปในท่อมีปริมาณเพียงเล็กน้อยเมื่อเทียบกับปริมาณของน้ำในถังไม้
กฎหลักมูลว่าด้วยความดันในของไหลข้อที่สอง หรือ หลักของปัซกาล
มีใจความว่า เราสามารถเข้าใจหลักการของปัซกาลได้อย่างง่าย ๆ จากการพิจารณาการทำงานของเครื่องยกไฮโดรลิกที่ทันตแพทย์ใช้เป็นเครื่องมือปรับความสูงของเก้าอี้คนไข้เพื่อที่ทันตแพทย์จะทำงานได้โดยสะดวก
หลักการทำงานของเครื่องยกไฮโดรลิกไม่ว่าจะเป็นเก้าอี้หมอฟัน หรือเครื่องยกรถยนต์ก็ตาม มีองค์ประกอบสำคัญอยู่ที่ท่อทรงกระบอก 2 ท่อ ท่อหนึ่งใหญ่ท่อหนึ่งเล็กตั้งอยู่ในแนวดิ่ง ที่ปลายล่างของท่อทั้งสองมีท่อโยงท่อทั้งสองให้เป็นท่อเดียวกัน ทั้งท่อใหญ่ท่อเล็กมีของเหลวบรรจุอยู่ที่ระดับประมาณครึ่งหนึ่งของความสูงของท่อทั้งสอง และทั้งสองท่อมีฝาลูกสูบพร้อมด้วยก้านลูกสูบซึ่งทำหน้าที่เป็นตัวรับน้ำหนักสำหรับท่อใหญ่ และรับแรงกดสำหรับท่อเล็ก ที่ทางส่วนล่างของท่อเล็กมีลิ้นกลปิดเปิดอยู่สองชุด ลิ้นปิดเปิดตัวบนเป็นลิ้นที่ปิดเปิดของไหลที่เข้าและออกจากถังของไหลสำรอง ส่วนลิ้นเปิดปิดตัวล่างเป็นตัวปิดหรือเปิดของไหลที่ออกจากท่อเล็กไปสู่ท่อใหญ่ ทั้งนี้ตามที่แสดงในรูป
เมื่อทันตแพทย์ใช้เท้ากดก้านลูกสูบทางท่อเล็ก ความดันของท่อเล็กทำให้ลิ้นที่ 1 ปิด ในขณะที่ลิ้นที่ 2 เปิด ความดันในของไหลดันลูกสูบทางท่อใหญ่และเก้าอี้คนไข้ให้สูงขึ้น เมื่อเก้าอี้คนไข้สูงได้ระดับความต้องการของทันตแพทย์  ทันตแพทย์สามารถล็อกก้านลูกสูบเล็กให้อยู่กับที่ เมื่อปลดล็อกหรือในกรณีที่ไม่ล็อก ทันตแพทย์ยกเท้าขึ้นแรงดึงของสปริง (ไม่ได้แสดงไว้ในรูป) จะดึงฝาลูกสูบเล็กให้ยกสูงขึ้นไป ทำให้ลิ้นที่ 1 เปิดและของไหลจากถังสำรองไหลกลับเข้าไปในท่อเล็กจนกระทั่งความดันในท่อเล็กเท่ากับความดันในท่อใหญ่บังคับให้ลิ้นที่ 2 เปิด ทำให้เครื่องยกไฮโดรลิกกลับสู่สภาวะเดิม
เครื่องมือวัดความดันของของไหล (Pressure gauges)
การวัดความดันมีความสำคัญทั้งในชีวิตประจำวัน การแพทย์ การอุตสาหกรรมตลอดไปจนถึงงานค้นคว้าทางวิทยาศาสตร์ ดังนั้นจึงไม่ต้องเป็นที่สงสัยว่าเรามีเครื่องมือวัดความดันแบบต่าง ๆ กัน ซึ่งมีตั้งแต่เครื่องมือวัดความดันอย่างง่าย ๆ ไปจนถึงเครื่องมือวัดความดันสมัยใหม่เช่น สเตรนเกจ (Strain gauges)
เครื่องมือวัดความดันมาโนมิเตอร์ (Manometer)
(ทั้ง h1 และ h2 วัดจากจุต่ำสุดของปรอทในหลอดแก้ว) ความดัน P0 คำนวณจากน้ำหนักของปรอททางแขนด้านซ้ายมือ
ในเมื่อ
จากสมการ บอกกับเราว่าความแตกต่างระหว่างความดันในภาชนะที่ 1 และในภาชนะที่ 2 มีค่าเท่ากับความแตกต่างระหว่างความสูงของปรอททางด้านซ้ายมือและขวามือ ถ้าแขนข้างขวามือเป็นปลายเปิดสัมผัสกับบรรยากาศ ความแตกต่างระหว่างความสูงของระดับปรอทก็จะแทนความแตกต่างระหว่างความดันของก๊าซในภาชนะที่ 1 กับความดันบรรยากาศ ความดันที่วัดได้ด้วยมาโนมิเตอร์ที่กล่าวมานี้วัดมีหน่วยเป็น ทอร์ (torr) เพื่อเป็นเกียรติแก่นักฟิสิกส์ชาวอิตาลีชื่อ เอวานเจลิสตา โตร์ริเชลลี (Evangelista Torricelli, ค.ศ. 1608 – 1647) ความดัน 1 torr เกิดขึ้นเมื่อความแตกต่างของระดับปรอทในหลอดแก้วรูปตัว U เท่ากับ 1 mm และ 1 torr = 133.3 Pa
เครื่องมือวัดความดันแบบบารอมิเตอร์ปรอท (Mercury barometer)
เครื่องมือที่ใช้วัดหรืออ่านค่าความดันบรรยากาศออกมาได้โดยตรงเรียกว่า บารอมิเตอร์ บารอมิเตอร์แบบที่ง่ายที่สุดเป็นบารอมิเตอร์ปรอทซึ่งประกอบด้วยหลอดแก้วยาวประมาณ 800 mm บรรจุปรอทจนเต็ม ปลายข้างที่เป็นปลายเปิดจะถูกจุ่มลงไปในอ่างปรอททำให้ก้นปรอทซึ่งเปลี่ยนไปอยู่ด้านบนมีช่องว่างเป็นสุญญากาศ (ความดันเป็น 0) ความดันบรรยากาศ π ที่กดลงบนผิวปรอทในอ่างปรอท มีค่าเท่ากับความดันของปรอทในหลอดแก้วที่อยู่ในระดับเดียวกันกับผิวปรอทที่อยู่นอกหลอดแก้ว ซึ่งหมายความว่า
ความดันบรรยากาศ 1 บรรยากาศหรือ 1 atmospheric  pressure (atm) เป็นความดันเมื่อระดับความสูงของปรอท h เท่ากับ 760 mm ที่อุณหภูมิ 0°C ที่อุณหภูมินี้ปรอทมีความหนาแน่น เราทราบแล้วว่าค่าความดันในของเหลวที่รวมความดันบรรยากาศ เรียกว่า ความดันสัมบูรณ์ (Absolute pressure) ส่วนความดันที่หักเอาค่าความดันบรรยากาศออก หรือค่าความดันที่ไม่รวมค่าความดันบรรยากาศเข้าไปด้วยเรียกว่า ความดันเกจ (Gauge pressure)
อัลติมิเตอร์ (altimeter)
เป็นอุปกรณ์ในการวัดความสูง ดัดแปลงมาจากบารอมิเตอร์แอนีรอยด์ สามารถนำมาใช้วัดระดับเพดานบินของเครื่องบินได้
เครื่องวัดบูร์ดอน (bourdon gauge)
เป็นอุปกรณ์วัดความดันของของไหลที่มีความดันสูง มีลักษณะเป็นท่อกลางรูปก้นหอย ปลายด้านหนึ่งต่อกับของไหลที่ต้องการวัดความดัน ส่วนปลายอีกข้างหนึ่งปิด เมื่อของไหลเข้าไปในท่อความดันของของไหลจะทำให้ท่อท่อยืดออก จึงมีผลทำให้เข็มที่ติดอยู่ตรงปลายท่อเบนไปจากตำแหน่งเดิม ซึ่งปริมาณการเบนขึ้นอยู่กับความดันในของไหลนั้น
กฎพาสคัล (Pascal's law)
มีหลักว่า "ถ้าเพิ่มความดันให้กับของไหลที่บรรจุในภาชนะปิด ณ จุดใดๆ ความดันนั้นจะส่งกระจายกันต่อไปทำให้ทุกๆส่วนของของไหลได้รับความดันที่เพิ่มขึ้นเท่ากันหมด"
หลักอาร์คิมีดิส (Archimeds' principle)
มีหลักว่า "วัตถุที่จมในของเหลวทั้งก้อน หรือจมแต่เพียงบางส่วน จะถูกแรงพยุงกระทำและแรงพยุงจะเท่ากับน้ำหนักของของเหลวที่ถูกวัตถุนั้นแทนที่"
หลักอาร์มิดิส อาจเขียนได้ดังนี้
ในกรณีวัตถุจม ขนาดแรงพยุง = ขนาดน้ำหนักของของเหลวที่มีปริมาตรเท่ากับวัตถุ
ในกรณีวัตถุลอย ขนาดแรงพยุง = ขนาดน้ำหนักของของเหลวที่มีปริมาตรเท่ากับวัตถุส่วนที่จมในของเหลว
อ้างอิง
10. เฉลิมชัย มอญสุขำ,วท.บ.,บธ.บ.,วศ.ม. "หนังสือสรุปฟิสิกส์ ม.ปลาย (ม.4-ม.5-ม.6) รายวิชาเพิ่มเติม เล่ม 1-2-3-4-5",หน้า.286,2555,บารอมิเตอร์แอนีรอยด์(aneroid ขbarometer)
11. เฉลิมชัย มอญสุขำ,วท.บ.,บธ.บ.,วศ.ม. "หนังสือสรุปฟิสิกส์ ม.ปลาย (ม.4-ม.5-ม.6) รายวิชาเพิ่มเติม เล่ม 1-2-3-4-5",หน้า.287,2555,อัลติมิเตอร์,เครื่องวัดบูร์ดอน
12. เฉลิมชัย มอญสุขำ,วท.บ.,บธ.บ.,วศ.ม. "หนังสือสรุปฟิสิกส์ ม.ปลาย (ม.4-ม.5-ม.6) รายวิชาเพิ่มเติม เล่ม 1-2-3-4-5",หน้า.288,2555,กฎพาสคัล
13. เฉลิมชัย มอญสุขำ,วท.บ.,บธ.บ.,วศ.ม. "หนังสือสรุปฟิสิกส์ ม.ปลาย (ม.4-ม.5-ม.6) รายวิชาเพิ่มเติม เล่ม 1-2-3-4-5",หน้า.289,2555,เครื่องอัดไฮดรอลิก
14. เฉลิมชัย มอญสุขำ,วท.บ.,บธ.บ.,วศ.ม. "หนังสือสรุปฟิสิกส์ ม.ปลาย (ม.4-ม.5-ม.6) รายวิชาเพิ่มเติม เล่ม 1-2-3-4-5",หน้า.290,2555,หลักอาร์คิมีดิส